amanoisuno/poetBack huggingface dataset:
陪遊鳳凰台獻詩 宋齊丘 
嵯峨壓洪泉，岝峉撐碧落。宜哉秦始皇，不驅亦不鑿。上有布政台，八顧背城郭。山蹙龍虎健，水黑螭蜃作。白虹欲吞人，赤驥相煿zh。畫棟泥金碧，石路盤磽埆。倒掛哭月猿，危立思天鶴。鑿池養蛟龍，栽桐棲鸑鷟。梁間燕教雛，石罅蛇懸殼。養花如養賢，去草如去惡。日晚嚴城鼓，風來蕭寺鐸。掃地驅塵埃，剪蒿除鳥雀。金桃帶葉摘，綠李和衣嚼。貞竹無盛衰，媚柳先搖落。塵飛景陽井，草合臨春閣。芙蓉如佳人，回首似調謔。當軒有直道，無人肯駐腳。夜半鼠窸窣，天陰鬼敲啄。松孤不易立，石醜難安著。自憐啄木鳥，去蠹終不錯。晚風吹梧桐，樹頭鳴嚗嚗。峨峨江令石，青苔何淡薄。不話興亡事，舉首思眇邈。籲哉未到此，褊劣同尺蠖。籠鶴羨鳧毛，猛虎愛蝸角。一日賢太守，與我觀橐鑰。往往獨自語，天帝相唯諾。風雲偶不來，寰宇銷一略。我欲烹長鯨，四海為鼎鑊。我欲取大鵬，天地為矰繳。安得生羽翰，雄飛上寥廓。
贈仰山慧度禪師 宋齊丘 
初聞如自解，及見勝初聞。兩鬢堆殘雪，一身披斷雲。道應齊古佛，高不揖吾君。稽首清涼月，蕭然萬象分。
陪華林園試小妓羯鼓 宋齊丘 
切斷牙床鏤紫金，最宜平穩玉槽深。因逢淑景開佳宴，開元天子曾如此，今日將軍好用心。
句 宋齊丘 
大似賢臣扶社稷，遇明則見暗還藏。（《影詩》，
早朝 馮延巳 
銅壺滴漏初晝，高閣雞鳴半空。催啟五門金鎖，鴛瓦數行曉日，鸞旗百尺春風。侍臣踏舞重拜，
句 馮延巳 
青樓阿監應相笑，書記登壇又卻回。
感懷詩二章 韓熙載 
僕本江北人，今作江南客。再去江北遊，舉目無相識。金風吹我寒，秋月為誰白。不如歸去來，江南有人憶。未到故鄉時，將為故鄉好。及至親得歸，爭如身不到。目前相識無一人，出入空傷我懷抱。風雨蕭蕭旅館秋，桃臉蛾眉笑出門，爭向前頭擁將去。
溧水無相寺贈僧 韓熙載 
無相景幽遠，山屏四面開。憑師領鶴去，待我掛冠來。藥為依時采，松宜繞舍栽。林泉自多興，不是效劉雷。
書歌妓泥金帶 韓熙載 
風柳搖搖無定枝，陽臺雲雨夢中歸。他年蓬島音塵斷，留取尊前舊舞衣。
送徐鉉流舒州 韓熙載 
昔年淒斷此江湄，風滿征帆淚滿衣。今日重憐鶺鴒羽，不堪波上又分飛。
句 韓熙載 
幾人平地上，看我半天中。
登祝融峰 李征古 
欲上祝融峰，先登古石橋。鑿開巇嶮處，取路到丹霄。
七歲吟 潘佑 
朝遊滄海東，暮歸何太速。只因騎折白龍腰，
送許處士堅往茅山 潘佑 
天壇雲似雪，玉洞水如琴。白雲與流水，千載清人心。君攜布囊去，路長風滿林。一入華陽洞，千秋那可尋。
送人往宣城 潘佑 
江畔送行人，千山生暮氛。謝安團扇上，為畫敬亭雲。
失題 潘佑 
誰家舊宅春無主，深院簾垂杏花雨。香飛綠瑣人未歸，巢燕承塵默無語。
句 潘佑 
勸君此醉直須歡，明朝又是花狼藉。
寄孟賓于 李昉 
初攜書劍別湘潭，金榜標名第十三。昔日聲名喧洛下，莫學馮唐便休去，明君晚事未為慚。
送孟賓于 馬致恭 
曾聞洛下綴神仙，火樹南棲幾十年。白首自忻丹桂在，今日還家莫惆悵，不同初上渡頭船。
奉和聖制元日大雪登樓 張義方 
恰當歲日紛紛落，天寶瑤花助物華。自古最先標瑞牒，豈但小臣添興詠，狂歌醉舞一家家。